ગાંધીનગરઃ નાયબ મુખ્યમંત્રી નીતિન પટેલે ભારે વરસાદને લઇને તમામ પ્રકારની વ્યવસ્થાને લઇને પ્રેસ કોન્ફરન્સનું આયોજન કર્યું હતું. મહત્વનું છે કે શક્તિસિંહ ગોહિલે પૂરગ્રસ્ત વિસ્તારોમાં રાહત કાર્યને લઇને ઊભી થતી અગવડતાને લઇને કેટલાંક આક્ષેપો લગાવ્યાં હતાં. જેથી ડે.સીએમ નીતિન પટેલે પ્રેસ કોન્ફરન્સ કરતા કહ્યું હતું કે, દક્ષિણ ગુજરાત અને સૌરાષ્ટ્રમાં ભારે વરસાદ પડ્યો છે. જે વિસ્તારોમાં વધુ વરસાદ પડ્યો છે ત્યાં રાહત કામગીરી પણ ચાલી રહી છે.